text: Kvinde stak af fra psykiatrisk afdeling to gange
  04 juni 2018 kl. 18.30
  Politiet efterlyser en selvmordstruet kvinde.
  Opdatering 22.15: En af politiets patruljer har fundet kvinden og bragt hende retur til psykiatrisk afdeling, oplyser politiet.
  Syd- og Sønderjyllands Politi efterlyser en selvmordstruet kvinde, der er stukket af fra Psykiatrisk Afdeling i Aabenraa. Det er anden gang, hun er stukket af mandag aften.
  - Hun stak af igen gang kort efter, at vi havde bragt hende tilbage første gang. Vi hører meget gerne fra folk, som har set hende, siger vagtchef ved Syd- og Sønderjyllands Politi, Ole Aamann.
  Beskrivelse af kvinden:
  Grønlandsk udseende
  Iført hvid hospitalstrøje
  48 år
  167 cm
  Kraftig
  Sort, mellemlangt hår
  Syd- og Sønderjyllands Politi kan kontaktes på 1-1-4.
  
  